ཨ་རིའི་སྲིད་འཛིན་འོས་བསྡུ་སྐབས་ཊོམ་ཕུས་རྒྱ་ནག་ལ་ཚོང་འབྲེལ་གཅོད་རྒྱུ་ཡིན་པ་དང་།རྒྱ་ནག་གིས་ལོ་རེར་ཨ་སྒོར་དུང་ཕྱུར་༣༠༠༠ཙམ་གྱི་ཨ་རིའི་ཆེད་མཁས་པའི་རིག་རྩལ་རྐུ་བཞིན་ཡོད་པ་མ་ཟད།ཨ་རིས་རྒྱ་ནག་ལ་ཕྱིར་ཚོང་བྱེད་བཞིན་པའི་དངོས་ཟོག་གི་མ་རྩ་ནི་ནང་འདྲེན་ལས་ཨ་སྒོར་དུང་ཕྱུར་༥༠༠༠ལྷག་གི་ཉུང་བ་ཡོད་པ་དེ་འདྲ་མཉམ་ཡོང་ཐབས་བྱ་རྒྱུ་ཡིན་སྐོར་བརྗོད་ཡོད་པ་རེད།ཨ་རྒྱ་གཉིས་ཀྱི་ཚོང་དམག་ནི་འདི་ལོའི་ཕྱི་ཟླ་༧ཚེས་༦ཉིན་དངོས་སུ་ལག་བསྟར་མགོ་འཛུགས་བྱས་ཤིང་།དང་ཐོག་ཨ་རིས་རྒྱ་ནག་གི་ཚོང་ཟོག་ལ་ཨ་སྒོར་དུང་ཕྱུར་༣༤༠ལ་རྒྱལ་ཁྲལ་བཀལ་བ་དང་དེའི་ལན་དུ་རྒྱ་ནག་གིས་གཅིག་མཚུངས་ཀྱི་རྒྱལ་ཁྲལ་བཀལ།དེ་ནས་ཉིན་༣གྱི་རྗེས་སླར་ཡང་ཨ་རིས་ཨ་སྒོར་དུང་ཕྱུར་༢༠༠༠ཡི་རྒྱལ་ཁྲལ་བཀལ་བ་དང་།རྒྱ་ནག་གིས་ཨ་སྒོར་དུང་ཕྱུར་༦༠༠ཡི་རྒྱལ་ཁྲལ་བཀལ།སྐབས་དེར་ཨ་རིའི་ཕོ་བྲང་དཀར་པོས་རྒྱ་ནག་ལ་བཀལ་བའི་རྒྱལ་ཁྲལ་དེ་རྣམས་ཉིན་༦༠ནང་ལག་བསྟར་ཡོངས་སུ་བྱ་རྒྱུ་ཡིན་བསྒྲགས་ཡོད་པ་རེད།